Élos (Lakonia)

Élos () on Kreikan kylä sekä samanniminen Evrótaksen kunnan kunnallisyksikkö (Δημοτική Ενότητα Έλους, Dimotikí Enótita Élous) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 5 718 ja varsinaisen Éloksen kylän väkiluku 742 (vuonna 2011).

Éloksen kylä sijaitsee noin 42 kilometriä kaakkoon Spártin kaupungista ja noin 3 kilometriä sisämaahan Lakonianlahden rannasta ja Evrótas-joen suusta. Éloksen kunnallisyksikkö käsittää Evrótaksen kunnan eteläosan lahden rannalla. Sen suurin asutus on Vlachiótiksen kaupunki. Élos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Evrótaksen kunnaksi yhdessä Gerónthresin, Krokeésin, Niátan ja Skálan kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Éloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Ioánnis Ágios Ioánnis 332 Astéri Astéri 250 Élos Élos 742 Glykóvrysi Áno Glykóvrysi 21 Káto Glykóvrysi 1 485 Goúves Goúves 195 Makrinára 69 Myrtéa Myrtéa 520 Vlachiótis Ágios Andréas 24 Vlachiótis 2 080 Yhteensä: 5 718

 Lähteet 

Luokka:Evrótas
Luokka:Peloponnesoksen entiset kunnat
Luokka:Peloponnesoksen kylät